10 яшеннән умарта тотучы Фирдинат Вафин: "Агу сибәләр, ишетмиләр дә, тыңламыйлар да..."

	Тәтеш районы Кече Әтрәч авылында туган Фирдинат Вафин балачактан умартачылык серләрен өйрәнеп үсә. Бу кәсеп Нурмөхәммәт бабасыннан килә. Ул заманында колхоз умарталыгында каравылчы булып эшли, бөтен нечкәлекләрен шуннан өйрәнеп, бал кортларын үзе тота башлый. 	 Фирдинат — нәселләрендә умартачылыкны дәвам итүче дүртенче буын. Ул — Тәтешнең юкә балын бөтен Россиягә танытучы да. Ил күләмендәге конкурста аның юкә балы 1 нче урынны алган иде. — 5-6 яшьлек чагымда ук умарталыкта әтигә булышканымны яхшы хәтерлим, — ди Фирдинат. — Миңа 11 яшь тулганда, әти арабыздан китеп барды. Ул үлгәч, бал кортларын карауга ныклап керештем, бу эшне әби белән икәү дәвам иттек. 
	Лилия ЙОСЫПОВА	
Ирек мәйданы

	№ --- | 15.06.2022	


